To syriske mænd er tiltalt for voldtægt af en 16-årige pige fra Aalborg. Begge har hele tiden nægtet sig skyldig, men tirsdag ved retten i Viborg ændrede den ene af mændene forklaring. Den ene af mændene, der er 20 år og fra Skive, indrømmede i retten, at han har haft samleje med den 16-årig pige fra Aalborg, hvilket han tidligere har nægtet. Dog nægter han stadig, at der var tale om voldtægt, da samlejet, i følge ham, ikke foregik ved tvang. Udover den 20-årige er også en 18-årig mand tiltalt for at have voldtaget den 16-årige samme aften på en betonklods. Det skriver Skive Folkeblad. Voldtægten fandt sted natten mellem den 24. og den 25. september 2016 i et anlæg i Skive. Selve retssagen er berammet til den 24. og 25. januar 2017, og begge mænd vil med al sandsynlighed være varetægtsfængslet frem til retssagen. Det oplyser lokalpolitiet i Skive.

Opsummering:
To syriske mænd er tiltalt for voldtægt af en 16-årig pige fra Aalborg. De har nægtet sig skyldige, men nu ændrer den ene forklaring, og indrømmer han har haft samleje med pigen.